Positiivne ja tunnustav tagasiside koolitustel osalenud õppejõududelt annab kinnitust, et  neile meeldib ülikooli lähenemine. "Ühelt poolt koolitaja õppija- ja õppimiskeskne töö ning kaasavad õppemeetodid. Teiselt poolt ka koolituse atmosfäär ja koolituseks sobiv õpikeskkond," võtab õppejõudude koolituste tõhususe eeldused ja võtmetegurid kokku Rille Raaper. "Ma arvan, et koolituse õnnestumise tunneb ära nii õppijate kui ka koolitaja näost ja emotsioonist, millega nad koolitusruumist lahkuvad. Vahel on tunne, et ei jõua seda tänu kanda, kuna inimesed tulevad ja tänavad sind personaalselt ning  saadavad tagantjärele positiivseid e-kirju! Koolitused on muutunud tunduvalt personaalsemaks," leiab Rille Raaper.